CELEX: E2007J0003
Language: mt
Date: 2007-12-14 00:00:00
Title: Sentenza tal-Qorti ta' l- 14 ta' Diċembru 2007 fil-Kawża E-3/07 — L-Awtorità tas-Sorveljanza ta' l-EFTA vs Ir-Repubblika ta' l-Iżlanda (Nuqqas ta' Parti Kontraenti li tissodisfa l-obbligi tagħha — Direttiva 2002/88/KE tal-Parlament Ewropew u tal-Kunsill fir-rigward ta' miżuri kontra l-emissjoni ta' inkwinanti ta' gass u partikolati minn magni tal-kombustjoni interna li għandhom jigu installati f'makkinarju mobbli mhux tat-triq)

8.5.2008   
            
            
               MT
            
            
               Il-Ġurnal Uffiċjali ta’ l-Unjoni Ewropea
            
            
               C 113/13
            
         
      SENTENZA TAL-QORTI
   
   ta' l-14 ta' Diċembru 2007
   fil-Kawża E-3/07
   L-Awtorità tas-Sorveljanza ta' l-EFTA vs Ir-Repubblika ta' l-Iżlanda
   
      (Nuqqas ta' Parti Kontraenti li tissodisfa l-obbligi tagħha — Direttiva 2002/88/KE tal-Parlament Ewropew u tal-Kunsill fir-rigward ta' miżuri kontra l-emissjoni ta' inkwinanti ta' gass u partikolati minn magni tal-kombustjoni interna li għandhom jigu installati f'makkinarju mobbli mhux tat-triq)
   
   (2008/C 113/10)
   Fil-Kawża E-3/07, l-Awtorità tas-Sorveljanza ta' l-EFTA vs ir-Repubblika ta' l-Iżlanda — rikors għal dikjarazzjoni li, billi naqset li tadotta, fit-terminu preskritt, jew li tinnotifika lill-Awtorità tas-Sorveljanza ta' l-EFTA bl-adozzjoni tal-miżuri meħtieġa biex jiġi implimentat l-Att imsemmi fit-tieni inċiż tal-punt 1a tal-Kapitolu XXIV ta' l-Anness II tal-Ftehim dwar iż-ŻEE, jiġifieri, id-Direttiva 2002/88/KE tal-Parlament Ewropew u tal-Kunsill li temenda d-Direttiva 97/68/KE, kif adattata għall-Ftehim taż-ŻEE permezz tal-Protokoll 1 tiegħu, ir-Repubblika ta' l-Iżlanda naqset li twettaq l-obbligi tagħha taħt l-Artikolu 2 ta' dak l-Att u l-Artikolu 7 tal-Ftehim ŻEE, il-Qorti, komposta minn: Carl Baudenbacher, President, Henrik Bull, Imħallef Relatur u Thorgeir Örlygsson, Imħallef, tat sentenza fis-14 ta' Diċembru 2007, li l-parti operattiva tagħha hija kif ġej:
   
               (1)
            
            
               Tiddikjara li, billi naqset li tadotta, fit-terminu preskritt, il-miżuri neċessarji biex jiġi implimentat l-Att imsemmi fit-tieni inċiż tal-punt 1a tal-Kapitolu XXIV ta' l-Anness II tal-Ftehim ŻEE, jiġifieri d-Direttiva 2002/88/KE tal-Parlament Ewropew u tal-Kunsill tad-9 ta' Diċembru 2002 li temenda d-Direttiva 97/68/KE dwar l-approssimazzjoni tal-ligijiet ta' l-Istati Membri fir-rigward tal-miżuri kontra l-emissjoni ta' inkwinanti ta' gass u partikolati minn magni tal-kombustjoni interna li għandhom jigu installati f'makkinarju mobbli mhux tat-triq, kif adattata mill-Ftehim taż-ŻEE permezz tal-Protokoll 1 tiegħu, ir-Repubblika ta' l-Iżlanda naqset li twettaq l-obbligi tagħha taħt l-Artikolu 2 ta' dak l-Att u taħt l-Artikolu 7 tal-Ftehim ŻEE.
            
         
               (2)
            
            
               Tordna lir-Repubblika ta' l-Iżlanda tħallas l-ispejjeż tal-proċedimenti.